มีอาการปวดที่ขมับทั้งสองข้างและบริเวณหน้าผากอาการปวดไม่ได้รุนแรง ปวดน้อยพอรู้สึกได้ แต่รู้สึกว่ามันผิดปกติ หัวหนักๆแต่ไม่ถึงกับมึนหัว มีอาการง่วงนอนเมื่อยที่กระบอกตา บางวันตื่นนอนรู้สึกปวดที่หลังหัวแต่ไม่มาก เป็นแบบนี้มาประมาณ 5-6 วันแล้ว อยากรู้ว่ามีความเสี่ยงเป็นโรคอะไรบ้างคะ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ **กรณีของ ยังระบุสาเหตุของอาการปวดศีรษะไม่ได้ชัดเจนนะคะ.อาจเป็นอาการปวดศีรษะแบบเทนชั่น หรือจากสาเหตุอื่น ** แนะนำว่า หากมีอาการปวดศีรษะให้รับประทานยาพาราเซตามอลและนอนพัก หลีกเลี่ยงปัจจัยกระตุ้นอาการปวดศีรษะ นอกจากนี้อาการปวดศีรษะนี้เป็นเรื้อรัง และมีอาการกำเริบบ่อยจนรบกวนชีวิตประจำวัน ควรปรึกษาแพทย์เพื่อตรวจวินิจฉัยและรับการรักษาอย่างเหมาะสมค่ะ